CELEX: 32022D0574
Language: sk
Date: 2022-04-07 00:00:00
Title: Rozhodnutie Rady (SZBP) 2022/574 zo 7. apríla 2022, ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov

8.4.2022   
               
               
                  SK
               
               
                  Úradný vestník Európskej únie
               
               
                  L 109/67
               
            
         ROZHODNUTIE RADY (SZBP) 2022/574
         zo 7. apríla 2022,
         ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 11. mája 2017 prijala rozhodnutie (SZBP) 2017/809 (1), ktorým sa pre projekty uvedené v jeho článku 1 stanovuje vykonávacie obdobie 36 mesiacov odo dňa uzavretia dohody o financovaní uvedenej v článku 3 ods. 3 uvedeného rozhodnutia.
                  
               
                     (2)
                  
                  
                     Rada 16. júna 2020 prijala rozhodnutie (SZBP) 2020/795 (2), ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov, a to tak, že sa jeho vykonávacie obdobie predĺžilo do 10. augusta 2021.
                  
               
                     (3)
                  
                  
                     Rada 21. júna 2021 prijala rozhodnutie (SZBP) 2021/1025 (3), ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov, a to tak, že sa jeho vykonávacie obdobie predĺžilo do 25. apríla 2022.
                  
               
                     (4)
                  
                  
                     Úrad Organizácie Spojených národov pre otázky odzbrojenia (ďalej len „UNODA“ – United Nations Office for Disarmament Affairs), ktorý je zodpovedný za technické vykonávanie projektov uvedených v článku 1 rozhodnutia (SZBP) 2017/809, požiadal 15. februára 2022 o predĺženie vykonávacieho obdobia uvedeného rozhodnutia o ďalších desať mesiacov. Požadované predĺženie by umožnilo UNODA naďalej poskytovať pomoc členským štátom Organizácie Spojených národov, ktoré vykonávajú rezolúciu Bezpečnostnej rady Organizácie Spojených národov č. 1540 (2004) (ďalej len „rezolúcia BR OSN č. 1540 (2004)), s cieľom ďalej prispieť k prebiehajúcemu komplexnému preskúmaniu, pokračovať v poskytovaní pomoci výboru Bezpečnostnej rady Organizácie Spojených národov zriadenému rezolúciou BR OSN č. 1540 (2004) až do konca jeho mandátu, ktorý bol predĺžený do 30. novembra 2022, a zmierniť straty vyplývajúce z projektov, ktoré sa neuskutočnili v dôsledku pandémie ochorenia COVID-19.
                  
               
                     (5)
                  
                  
                     Pokračovanie projektov uvedených v článku 1 rozhodnutia (SZBP) 2017/809 nemá žiadny vplyv na finančné zdroje do 25. februára 2023.
                  
               
                     (6)
                  
                  
                     Rozhodnutie (SZBP) 2017/809 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2017/809 sa odsek 2 nahrádza takto:
            
               
                  „2.   Toto rozhodnutie platí do 25. februára 2023.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 7. apríla 2022
            
               
                  Za Radu
               
               
                  predseda
               
               J. DENORMANDIE
            
         
         
            (1)  Rozhodnutie Rady (SZBP) 2017/809 z 11. mája 2017 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 121, 12.5.2017, s. 39).
         
            (2)  Rozhodnutie Rady (SZBP) 2020/795 zo 16. júna 2020, ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 193, 17.6.2020, s. 14).
         
            (3)  Rozhodnutie Rady (SZBP) 2021/1025 z 21. júna 2021, ktorým sa mení rozhodnutie (SZBP) 2017/809 na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 224, 24.6.2021, s. 22).